OPĆINA KARLOBAG

MB 02727129

OIB 24872552514

Trg dr Franje Tuđmana 2

53288 Karlobag

Karlobag, 14.02.2023.

BILJEŠKE UZ FINANCIJSKA IZVJEŠĆA

Za razdoblje od 01.01. do 31.12.2022. godine

1. **Uvodna bilješka – podaci o obvezniku**

Općina Karlobag ustrojena je s jednim Jedinstvenim upravnim odjelom na čelu kojeg je pročelnik i sveukupnim brojem od 10 zaposlenika.

Tijekom 2022. godine zaposlena je jedna osoba na neodređeno vrijeme i jedna osoba na određeno s vrstom radnog odnosa „vježbenik“.

Promet Općine Karlobag odvijao se u navedenom razdoblju preko dva žiro računa otvorena kod:

Privredne banke Zagreb IBAN HR2223400091817800009

I Hrvatske poštanske banke IBAN HR5623900011817800009

1. **Bilješke uz obrazac Bilanca**

Ukupna neproizvedena dugotrajna imovina u 2022. godini povećana je u odnosu na prethodnu godinu i iznosi 2.013.693,22 kuna. Najveći uzrok tomu pripada imovini u pripremi zato što je tijekom 2022. godine započeto dosta projekata koji će biti završeni tijekom narednih godina.

Iznosi udjela u dionicama Općine Karlobag nisu se promijenili u odnosu na prethodno razdoblje te i dalje iznose 15.763.317,44 kuna.

Potraživanja za poreze značajno su se smanjili u odnosu na prethodnu godinu zato što su većinska potraživanja podmirenja tijekom izvještajnog razdoblja. Identični slučaj evidentiran je i kod Potraživanja od prodaje neproizvedene dugotrajne imovine.

U 2022. godini dolazi do blagog povećanja stavke Obaveze u odnosu na prethodno razdoblje, te na kraju izvještajne godine iznose 4.584.094,23 kune. Razlog tog povećanja čine povećanje Obveza za financijske rashode koje su porasle za 45% u odnosu na prethodnu godinu. Obveze za nabavu nefinancijske imovine porasle su u odnosu na prethodnu godinu zato što se u 2022. godini više ulagalo u nefinancijsku imovinu i samim time je ostalo više nepodmirenih obaveza koje će se podmiriti u narednom periodu.

Općina Karlobag redovito podmiruje svoje obveze po kreditu te su se iste smanjile tijekom izvještajnog razdoblja. Općina Karlobag u izvještajnoj godini do kraja je podmirila svoje obveze po kratkoročnom zajmu koji je dignut u svrhu ublažavanja Covid mjera i te obveze su bile značajno manje u odnosu na prethodnu godinu

1. **Bilješke uz Obrazac PR-RAS**

Općina Karlobag u 2022. godini bilježi porast prihoda poslovanja od 16% te na kraju izvještanojg razdoblja iznosi 8.867.107,83 kune. Najveći razlog tom porastu čine:

- Porast poreza i prireza od nesamostalnog rada

- Porast povremenih porezana imovinu, koji se odnosi na povećanje poreza na promet nekretninama. To znači da se tijekom 2022. godine više prodavalo nekretnina na području Općine Karlobag.

- Porast tekućih pomoći općinskom proračunu iz drugih proračuna. U promatranom razdoblju uplaćeno više tekućih donacija i pomoći iz drugih proračuna, a jedna od njih je uplata iz županijskog proračuna za obnovu gradske plaže u Karlobagu.

- Porast prihoda od financijske imovine. U promatranom razdoblju došlo je do povećanja naplate zakupa i iznajmljivanja imovine.

- Povećanje prihoda od upravnih i administrativnih pristojbi.

Suprotno dosadašnjem rastu, naplata komunalnih naknada i komunalnih doprinosa bilježe pad u odnosu na prethodnu godinu.

Rashodi za zaposlene bilježe pad u odnosu na prethodnu godinu zato što je jedna osoba umirovljena, te nije bilo sezonskih radnih niti javnih radova. Krajem izvještajne godine zaposlene su dvije nove osobe.

Materijalni rashodi bilježe značajan rast o odnosu na prethodnu godinu, a najveći razlog tome je povećanje cijene električne energije s kojom se tijekom ove godine suočili svi u Republici Hrvatskoj.

U promatranom razdoblju došlo je do povećanja subvencioniranja od strane Općine Karlobag. Razlog toga je što je u 2022. godini uz učenike i studente Općina Karlobag subvencionirala i lokalne poljoprivrednike.

Nadalje Općina Karlobag izmijenila je kriterije i povećala iznose naknada građanima u kućanstvima za potporu financiranja ogrjeva tako da se s prethodnih 500 kuna, potpora povećala na 900,00 ili 700,00 kuna ovisno o visini mirovine.

1. **Bilješke uz Obrazac Obveze**

Stanje obaveza na dan 31.12.2022. iznosi 12.762. 642,95 kuna i čine ih:

* Obveze za zaposlene u iznosu od 1.017.016,92 kuna,
* Obveze za materijalne rashode u iznosu od 2.779.630,09 kuna
* Obveze za financijske rashode u iznosu od 5.219.424,48 kuna
* Obveze za subvencije u iznosu od 876.549,88 kuna
* Obveze za naknade građanima i kućanstvima u iznosu od 720.702,30 kuna
* Obveze za kazne, naknade šteta i kapitalne pomoći u iznosu od 292.008,49 kuna
* Obveze za nabavu nefinancijske imovine u iznosu od 1.857.310,79 kuna.

1. **Bilješke uz Obrazac P-VRIO**

Kako nije bilo promjena u vrijednosti i obujmu imovine i obveza, ovaj je obrazac ostao prazan.

Zakonski predstavik

Boris Smojver \_\_\_\_\_\_\_\_\_\_\_\_\_\_\_\_